Kastelo Heuberg

Kastelo Heuberg (germane: Schloß Heuberg) troviĝas sur la sola flanko de la valo de Salzach supre de al kvartalo Sankt Georgen de Bruck an der Großglocknerstraße (Aŭstrujo).
Historio 
Antaŭ 1100 la bienon Niederheim posedis la grafoj de Sulzbach. Okaze de la fondado de la Princa prepostejo de Berchtesgaden ĝi donaciĝis al ili. Dum la floranta mezepoko ĝi ja gravis por ili. La administrantoj nomiĝis laŭ Niederheim. Konatas fratoj Gunther kaj Isengrim de Niederheim el la unua duono de la 13-a jarcento. La jurisdikcio  tamen jam en la 13-a jarcento transiris al la senjoroj de Walchen, en la 14-a jarcento al la Goldegg-oj. Pligrandigoj de la ejoj okazis en la 15-a jarcento; brulkonsumiĝis ĝi en 1669. Artistoj por rekonstruo ankaŭ konatas nome: Veit Göbl, pentristo el Kitzbühel; Benedikt Faistenperger, skulptisto el Kitzbühel; Johann Franz Pereth, pentristo el Salcburgo. Post 1803 grafo Karl Erenbert de Moll akiris la bienon por vendi la tuton 13 jarojn poste al la kamparana familio Lackner. Plurfojis al posedantoŝanĝoj kaj en 1900 estis denova damaĝo per fajro. Rekonstruo tiama estis pli modesta; en 1970 akiris ĝin la familio Porsche.

Arkitekturo
La duetaĝa kastelo situas sur teraso havante moderne konstruitan tegmenton kun mansardoj. La norda fino de la tegmentopinto estas akcentita per malgranda ligna sonoriltureto. La fenestroj plej ofte havas ŝtonajn kadrojn kaj kradojn. Tiuj en la supra etaĝo havas krome lignajn fenestrokovrilojn. Ĉe la orienta flanko de la konstruaĵo elstaras malalta ronda turo, kovrita per konusa tegmento. La mallarĝa aldono en la okcidento apud la subtenaj pilieroj estas iama necesejo. La ogiva portalo troviĝas ĉe la norda flanko, turnita al la montodeklivo. Super ĝi estas granda blanka marmora blazono. Sub duka krono la blazonŝildo montras la kunigitajn blazonojn de Kolonjo, Bavarujo kaj Berchtesgaden. Ili memorigas pri Maksimiliano Henriko de Bavarujo, elektisto de Kolonjo kaj administranto de Berchtesgaden. La skribtabulo sube rilatas al la rekonstruo de la kastelo kaj montras la jaron 1672. La blazono kaj la tabulo estis kreitaj de la berchtesgaden-ano  Franz Kheimhofer. La kastelo havas rektangulan horizontalan projekciaĵon. Ĝi havas asimetrian centran koridoron, kiu trairas la tutan konstruaĵon. La teretaĝo estas grandparte volbita. 

 Kapelo 
La kapelo troviĝas en la unua etaĝo. Ĝi estas la lasta parto de la koridoro kaj estas apartigita de ĝi per tornita ligna krado. La altarejo troviĝas en la aldonita turo. La kampoj de la krucvolbo estas parte pentritaj kaj ornamitaj per perlaj kadroj kaj rozoj. La du radialaj arkoj apogas sin sur toskanaj pilastrojn. La baroka altaro de 1673 estas komuna verko de la ĉarpentisto Urban Rainer, la skulptisto Benedikt Faistenperger kaj la pentristo Johann Franz Pereth. La altarbildo kun la prezento de vizito de Maria estas ĉirkaŭita de du kolonoj ĉirkaŭvolvitaj per vinberaj folioj. Apude staras la statuoj de sankta Maksimiliano kaj imperiestro Henriko la 2-a. Rainer ankaŭ kreis kelkajn bele prilaboritajn lignajn portalojn en la loĝĉambroj. 
Eksteraj ligiloj
SalzburgWiki
regionhistoria klubo St. Georgen
kategorio:Pinzgau
Heuberg